แนวโน้มดัชนีเช้าลุ้นขึ้น
นักวิเคราะห์ฯคาดตลาดหุ้นไทยเช้านี้ยังมีลุ้นขึ้นได้อยู่ แม้ระหว่างทางอาจมีแรงขายทำกำไรบ้างแต่เป็นเรื่องปกติ ให้แนวรับ 1,024 แนวต้าน 1,050 จุด
8 ธ.ค. 2554

นักวิเคราะห์ฯคาดตลาดหุ้นไทยเช้านี้ยังมีลุ้นขึ้นได้อยู่ แม้ระหว่างทางอาจมีแรงขายทำกำไรบ้างแต่เป็นเรื่องปกติ ให้แนวรับ 1,024 แนวต้าน 1,050 จุด          นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้ยังมีโอกาสที่จะปรับตัวขึ้นไปได้อยู่ แต่ระหว่างทางอาจมีแรงขายทำกำไรบ้างก็เป็นเรื่องปกติ เนื่องจากตลาดฯได้ปรับตัวขึ้นมา 7 วันต่อเนื่องแล้ว แต่จะเห็นได้ว่าสภาพคล่องในตลาดฯยังมีสูง, Fund Flow ยังไหลเข้ามา อีกทั้งยังมีเม็ดเงินจากกองทุน LTF-RMF เข้ามาด้วย          ทั้งนี้ตลาดฯยังคงมีความหวังกับความคืบหน้าของมาตรการการแก้ไขปัญหาหนี้ในยุโรปอยู่ ส่วนตลาดหุ้นอื่นในภูมิภาคเอเชียเช้านี้เปิดมาก็อ่อนลงแค่เล็กน้อยเท่านั้น พร้อมให้แนวรับ 1,024 จุด แนวต้าน 1,050 จุด